hotchpotch/miracl-hf-unified huggingface dataset:
Uglitš
Uglitš () on kaupunki Jaroslavlin alueella Venäjällä. Se sijaitsee Volgan yläjuoksulla 110 kilometriä Jaroslavlista länteen. Kaljazinin asemalta lähtevä sivurata yhdistää sen Moskovan ja Sonkovon väliseen rautatiehen. Kaupunki on Uglitšin piirin keskus. Asukkaita on 37 100 henkeä (vuonna 2005).
Uglitš on yksi Venäjän vanhimpia kaupunkeja. Ensimmäisen kerran se mainitaan vuonna 937, Ipatjevin kronikassa vuonna 1148. 1100-luvulla kaupunki kuului Vladimir–Suzdalin ruhtinaskuntaan ja vuonna 1218 siitä tuli itsenäisen ruhtinaskunnan keskus. Mongolivalloittajat hävittivät kaupungin vuonna 1238. Vuonna 1329 se liitettiin Moskovaan, jonka sisällä se muodosti erillisen läänitysruhtinaskunnan. Vuosina 1608–1611 puolalaiset hävittivät kaupunkia. Vuodesta 1777 lähtien se oli Jaroslavlin lääniin kuuluneen kihlakunnan keskus. Neuvostoaikana Uglitšin tunnetuin yritys oli kellotehdas Tšaika. Nykyään siellä on lähinnä kone- ja elintarviketeollisuutta. Kaupungin alueella sijaitsee vuonna 1940 valmistunut Uglitšin vesivoimalaitos.
Kaupunki on yksi Moskovaa ympäröivän Kultaisen renkaan historiallisista matkailukohteista. Keskustassa on kreml, joka sijaitsee Volgaan työntyvällä niemellä. Kremlissä on 1400-luvun loppupuolella rakennettu läänitysruhtinaiden palatsi, Kristuksen kirkastumisen katedraali vuodelta 1485, koristeellinen pyhän Demetrioksen kirkko (1683–1692) ja klassistinen kaupunginduuman rakennus (1815). Lähellä sijaitsevassa Aleksein luostarissa on vuonna 1628 rakennettu ainutlaatuinen Neitsyt Marian kuolonuneen nukkumisen kirkko ja sen vieressä Johannes Kastajan kirkko vuodelta 1681. Kaupungin länsiosassa on vuosina 1674–1677 rakennettu Ylösnousemuksen luostarin rakennuskokonaisuus. Volgan rannalla on runsaasti koristeltu Johannes Kastajan syntymän kirkko (1689–1690).
Kaupungin keskusta on rakennettu vuonna 1784 laaditun säännöllisen asemakaavan mukaan. Keskustorilla, jolta haarautuu kolme pääkatua, on 1700–1800-lukujen vaihteessa rakennetut kauppahallit sekä Kazanin kirkko vuodelta 1788. Keskustan nähtävyyksiä ovat 1700-luvun lopun kaksikerroksinen puinen asuintalo, klassistiset kauppiastalot ja hallintorakennukset, koristeelliset 1800-luvun puiset asuintalot, 1600-luvun tyyliin rakennettu Korsunin kirkko (1730), Jumalan ilmestymisen juhlan luostari ja sen uusbysanttilainen kirkko (1858), moskovalaista barokkia edustava Smolenskin kirkko (1700) ja klassistinen Feodorin kirkko (1818). Uglitšin museon kokoelmissa on 1500–1600-lukujen ikoneja, 1700–1900-luvun venäläistä maalaustaidetta, 1600–1800-luvun veistoksia sekä käsityötaidetta.
Maurice Duplessis
Maurice Le Noblet Duplessis (20. huhtikuuta 1890 – 7. syyskuuta 1959) oli kanadalainen poliitikko. Hän toimi Québecin provinssin pääministerinä vuosina 1936–1939 ja 1944–1959. Hän nousi vuonna 1933 Québecin konservatiivipuolueen johtoon, mutta johti myöhemmin siitä irronnutta omaa puoluettaan, Union Nationalea, jonka arvoja olivat konservatiivisuus ja québeciläinen nationalismi.
Duplessis syntyi poliitikko Nérée Le Noblet Duplessis’n poikana ja opiskeli lakimieheksi. Hän istui Québecin lakiasäätävän kokouksen jäsenenä vuodesta 1927 kuolemaansa. Hänen pääministeriaikanaan otettiin virallisesti käyttöön Québecin lippu. Hänen elämäänsä varjostivat terveysongelmat. Vasta diabetes lopetti alkoholin suurkulutuksen.
Duplessis piti yllä Union Nationalen läheisiä suhteita katoliseen kirkkoon. Hän on hyvin kiistelty hahmo Québecin historiassa.. Häntä on niin kiitetty ansioistaan kuin syytetty väärinkäytöksistään; kansalaisoikeudet eivät hänen aikanaan toteutuneet, ja lakkoja vastaan hän hyökkäsi kovin käsin. Kommunisteja, Jehovan todistajia ja ammattiliittoja hän ei katsonut hyvällä. Näiden ja muiden ryhmien oikeuksia rajoitti muun muassa Québecissä voimaan otettu Padlockin laki, joka kuitenkin kumottiin, kun se vietiin Kanadan korkeimpaan oikeuteen vuonna 1957.
Duplessis pysyi naimattomana koko ikänsä. Hän kuoli virassa, ja häntä seurasi Québecin pääministerinä Paul Sauvé.
Jay Oliva
Jay Oliva (s. 1976) on yhdysvaltalainen aasialaisia sukujuuria omaava animaattori ja animaatio-ohjaaja, joka aloitteli uraansa televisiossa 1990-luvun lopulla. Sittemmin hän on työskennellyt useimmiten Warner Bros. Animationin tuotannoissa, kuten Teen Titans, The Batman, Justice League Unlimited ja .
Peter Engberg
Peter Engberg (s. 28. joulukuuta 1970 Helsinki, Suomi) on suomalainen kitaristi ja tuottaja.
Engberg opiskeli Los Angelesin Musicians Institutessa, jossa hän sai oppia muun muassa Scott Hendersonilta. Hän valmistui Helsingin Sibelius-Akatemian jazz-osastolta vuonna 2000.
Engberg työskentelee pääasiassa freelancerina. Hän on levyttänyt ja konsertoinut muun muassa Sakari Kuosmasen, Samuli Edelmannin, Timo Rautiaisen, Pepe Willbergin, Laura Sippolan, Johanna Kurkelan, Kaija Koon, Tapani Kansan ja Sonata Arctican kanssa. Vuonna 2000 ilmestyi Engbergin ensimmäinen sooloalbumi "Tori", minkä lisäksi hän on julkaissut soolot "Poems" (2009) ja "True Lines" (2010). Ira Kaspi ja Peter Engberg ovat tehneet duona albumit "Standards" (2003), "A Rose" (2007), "Ystävien kanssa" (2009) ja "Mustavalkoisia sävyjä" (2010). Kaikki edellä mainitut levyt on julkaissut Engbergin oma äänitys- ja tuotantoyhtiö Impossible Music Oy.
Birger Slotte
Birger Slotte (7. lokakuuta 1900 Kokkola – 29. huhtikuuta 1983 Helsinki) oli suomalainen venesuunnittelija ja laivanrakennusinsinööri. Hän suunnitteli muun muassa useita R-veneitä sekä A-veneitä. Kaikki Slotten suunnittelemat ja tähän päivään säilyneet veneet luokitellaan klassikoiksi. Birger Slotte oli koko elämänsä HSS:n jäsen.
Slotte opiskeli venesuunnittelua Berliinin Charlottenburgissa. Hän harjoitteli usealla telakalla Suomessa, Saksassa ja Hollanissa. Vuonna 1928 hän sai toimen Tammerfors Linne- & Jern-Manufaktur Aktie-Bolagettissa. 
Vuonna 1935 hän muutti Helsinkiin ja työskenteli ensin Norjan Veritas-säätiöllä ja vuosina 1941–1945 FÅA:n insinööriosastolla osallistuttuaan sotaan Hangon rintamalla. Vuosina 1945–1954 hän työskenteli Wärtsilän Hietalahden telakalla. Loppu-uransa hän työskenteli Lloyds Register of Shippingin - Germanischer Lloyd – ja Bureau Veritaksen yhteisessä toimistossa Helsingissä.
Slotte kuuluu niihin suomalaisiin suunnittelijoihin joiden veneet tänään luokitellaan klassikoiksi. Ennen toista maailmansotaa suurimmaksi purjeveneluokaksi kasvaneen kolmioveneen ensimmäisen rakennetun veneen piirustukset olivat Slotten. Luokasta tuli Suomen Purjehtijaliiton hyväksymä vuonna 1928. Kolmiovene ”Gudungen” osoittautui nopeaksi pieneksi purreksi voittaen useita kilpailuja Pietarsaaressa. Slotte piirsi tämän jälkeen neljä kolmiovenettä lisää. Vuonna 1933 hän piirsi veneen HSK:n 15 neliömetrin luokkaan (myöhemmin C-vene). Vuonna 1936 hän piirsi ensimmäisen kansainvälisen luokan veneen eli 5m veneen ”Why Not”:in (L 3)(ex Linnea, La Douce, Rosita sittemmin alkuperäinen nimi palautettu). Slotte tuli erityisen tunnetuksi aikanaan suurempien kotimaisten luokkien eli A-veneiden ja Itä-meren 8 kasien ja kymppien suunnittelijana. Slotte suunnitteli myös Kansainvälisten luokkien veneitä joihin kuuluu mm. Slotten ehkä tunnetuin luomus, eli sotavuonna 1943 rakennettu kasi Vågspel sekä samana vuonna rakennettu 6mR Irma. Suuri osa Slotte suunnittelemista purjeveneistä on nähtävissä puolimalleina Helsingfors Segelsällskapetin kokoelmassa Liuskasaarella, seuran kerhohuoneessa ja Sven Joffs-kirjastossa.
Draix
Draix on kunta Alpes-de-Haute-Provencen departementissa Ranskassa. Vuonna 2013 siellä oli arviolta 98 asukasta. Kunnan pinta-ala on 23,04 neliökilometriä.
Rozenburg
Rozenburg on kunta Alankomaissa Etelä-Hollannin provinssissa, Nieuwe Waterwegin varrella. Asukkaita kunnassa on 12 478 (30.6.2008) ja väestötiheys on 2 767 as./km². Kunnan pinta-ala on 6,5 neliökilometriä, josta vettä on 1,99 km². Pinta-alaltaan Rozenburg on 1. tammikuuta 2009 alkaen Alankomaiden pienin kunta. Rozenburgin pormestari on Jaap Wolf. Kunnan keskuspaikka on samanniminen kuin kuntakin.
Rozenburgin naapurikunnat ovat Maassluis pohjoisessa, Vlaardingen idässä ja Rotterdam etelässä.
Rozenburgilla on Saksassa ystävyyskunta Östringen Baden-Württembergin osavaltiossa (vuodesta 1971).
Himoshoppaajan salaiset unelmat (elokuva)
Himoshoppaajan salaiset unelmat ("Confessions of a Shopaholic") on vuonna 2009 ensi-iltansa saanut P. J. Hoganin ohjaama romanttinen komediaelokuva. Se perustuu Sophie Kinsellan romaaneihin "Himoshoppaajan salaiset unelmat" (alkup. "The Secret Dreamworld of a Shopaholic", Yhdysvalloissa "Confessions of a Shopaholic") ja "Himoshoppaaja vierailla mailla" (alkup. "Shopaholic abroad").
Elokuvassa kuullaan sujuvaa suomen kieltä Janne Virtasen (näyttelijänä Tuomas Hiltunen) suusta.
Fontienne
Fontienne on kunta Alpes-de-Haute-Provencen departementissa Ranskassa. Vuonna 2013 siellä oli arviolta 131 asukasta. Kunnan pinta-ala on 8,18 neliökilometriä.
Le Fugeret
Le Fugeret on kunta Alpes-de-Haute-Provencen departementissa Ranskassa. Vuonna 2013 siellä oli arviolta 192 asukasta. Kunnan pinta-ala on 28,38 neliökilometriä.
Godzilla: The Series
Godzilla on vuosina 1998-2000 esitetty piirrosarja, jota Suomessa esitettiin Nelosella vuosina 2001–2002. Sarja on jatkoa vuoden 1998 Godzillalle, ja fanit ovatkin sanoneen sen olevan parempi kuin itse elokuvan jonka pääosaa näytteli Simpsoneissakin näytellyt Hank Azaria. Sarjaa tehtiin kahden tuotantokauden verran, ja myöhemmin niistä on myös valmistettu DVD ja VHS julkaisuja myös Suomeen. Sarja on saanut myös spinn-off sarjan, Monsters in Godzilla.
Châteauneuf-Val-Saint-Donat
Châteauneuf-Val-Saint-Donat on kunta Alpes-de-Haute-Provencen departementissa Ranskassa. Vuonna 2013 siellä oli arviolta 493 asukasta. Kunnan pinta-ala on 21,1 neliökilometriä.
Bennebroek
Bennebroek on entinen kunta Pohjois-Hollannin provinssissa Alankomaissa. Vuonna 2009 kunta liittyi Bloemendaalin kuntaan. Asukkaita Bennebroekissa on 5 150 (30.6.2008) ja väestötiheys on 2 943 as./km². Kunnan pinta-ala oli lakkautushetkellä 1,79 neliökilometriä, josta vettä oli 0,04 km². Bennebroek oli kuntaliitokseen saakka pinta-alaltaan Alankomaiden pienin kunta. Bennebroekin pormestarina toimi M. Beens-Jansen.
Bennebroekin naapurikunnat olivat Heemstede pohjoisessa, Haarlemmermeer idässä, Hillegom etelässä ja Bloemendaal lännessä.
Bennebroek on mahdollisesti perustettu 1200-luvulla. Bennebroekista tuli oma kuntansa 28. toukokuuta 1653.
29. maaliskuuta 2007 Bennebroekin ja naapurikunta Bloemendaalin kunnanvaltuustot hyväksyivät Bennebroekin liittymisen Bloemendaaliin 1. tammikuuta 2009. Pohjois-Hollannin provinssin hallitus hyväksyi liitoksen.
Patti Howeth
Patti Howeth on yhdysvaltalainen televisiokäsikirjoittaja, joka muistetaan parhaiten työstään Turtles – mutanttikilpikonnista 1980-luvun lopulla. Hänellä oli myös pieni äänirooli Tikun ja Takun pelastuspartiossa.
Adainville
Adainville on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 780. Adainvillen pinta-ala on 10 km².
Les Alluets-le-Roi
Les Alluets-le-Roi on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2007 oli 1200. Les Alluets-le-Roin pinta-ala on 7 km².
Beynes (Yvelines)
Beynes on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2005 oli 7 535. Beynes'n pinta-ala on 19 km².
Mars Society
Mars Society on yhdistys, joka edistää miehitettyjen Mars-lentojen aloittamista ja Marsin asuttamista. Yhdistyksen perustivat Yhdysvalloissa ilmailu- ja avaruusinsinööri Robert Zubrin, ja muut vuoden 1998 puolivälissä. Yhdistyksen perustamiskokouksessa oli 700 eri alojen asiantuntijaa. Nykyään yhdistyksessä on tuhansia jäseniä ja se toimii 50 maassa.
Yhdistystä tukevat monet elokuvantekijät ja tieteiskirjailijat, muun muassa Gregory Benford, Kim Stanley Robinson ja James Cameron.
Mars Society tilasi Caltechilta Mars Direct -tutkimuksen, jossa tutkitaan suoraa lentoa Marsiin. Ohjelman ajatus on mahdollisimman taloudellinen ja turvallinen lento. Ohjelman mukaan lennolla on sekä maahan paluumoduuli että asuinmoduli.
Mars Society järjestää Mars-lentoja jäljittelemään pyrkiviä leirejä muun muassa autiomaa-alueilla, joissa asutaan jonkin aikaa tankkimaisessa "asuinmoduulissa". Tämä on niin sanottu MARS- eli "Mars Analogue Research Station Programme", "Marsia jäljittelevä tutkimusasema-ohjelma", ja asuinmoduuli on MHU, "Mars Habitat Unit". Moduuli painaa noin 46 tonnia, ja siihen mahtuu 4-6 ihmistä. Asemia on kaksi: Flashline Mars Arctic Research Station (FMARS) ja Mars Desert Research Station (MDRS).
Bréziers
Bréziers on kunta Hautes-Alpesin departementissa Ranskassa. Siellä on arviolta 201 asukasta (vuonna 2013) ja sen pinta-ala on 30,35 neliökilometriä.
Buc (Yvelines)
Buc on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2006 oli 5502. Bucin pinta-ala on 8 km².
Chambourcy
Chambourcy on kunta Yvelinesin departementissa Île-de-Francen hallintoalueella Ranskassa. Vuonna 2006 kunnan väkiluku oli 5 812. Chambourcyn pinta-ala on 8 km².
Dream Kiss
Dream Kiss on Kazumi Ohyan luoma neliosainen mangasarja. Siinä seurataan viisitoistavuotiaan Azuki Yamagishin ja Romeo-opiston poikien elämää. Sangatsu Manga julkaisi sarjakuvaa suomeksi vuonna 2007. Mangasarjaa suositellaan yli 12-vuotiaille
Azuki Yamagishi kuuluu Yamagishin tuotantoyhtiöön, ja hän saa tehtäväkseen arvioida tuotantoyhtiön uusimman hankkeen, Romeo-opiston, hakijoita. Azukilla on aina ollut huono miesonni, ja hän ihastuukin yhteen Romeo-opiston osanottajaan, Sooma Nakaidoon. Azuki huomaa joutuneensa aluksi kandidaattien joukkoon leikattuaan tukkansa, ja saa tilaisuuden tutustua poikiin. Azuki paljastuu ja aloittaa työnsä tuottajana, mutta hänen tunteensa Soomaa kohtaan vain vahvenevat kilpailun aikana. Sooma osoittaa myös kiinnostusta Azukiin, mutta heillä ei voi olla yhteistä tulevaisuutta kilpailun takia. Azuki joutuu kohtaamaan monia ongelmia myös muiden kilpailijoiden taholta. Soota Ueharan perhe ei salli pojan ottaa osaa kisaan, ja Daiki Sumin perhe ei usko pojan kykyihin tipan vertaa. Azuki onnistuu saamaan molemmat pojat mukaan kilpailuun ja lopulta hänen suhteensa Soomaan alkaa luonnistua. Neljännessä osassa on mukana myös kaksi pienempää kertomusta.
Azuki Yamagishi on viisitoistavuotias tyttö, joka työskentelee koulun ohella isänsä alaisuudessa tuotantoyhtiössä. Azukilla on kyky erottaa ihmisistä, onko heissä tähtiainesta. Azuki löysi Romeo & Romeon hyvin nuorena, ja kaikki työntekijät tuotantoyhtiössä kunnioittavat häntä. Azuki rakastuu sarjassa Sooma Nakaidoon joka on yksi Romeo-opiston kilpailijoista.
Sooma Nakaido on 16- vuotias poika, joka ottaa osaa tuotantoyhtiön kilpailuun, Romeo-opistoon. Sooma on luonteeltaan itsevarma ja toimintakykyinen ja huolehtii yksin kahdesta pikkuveljestään. Hän on toinen osapuoli Soo & Soo- parista.
Soota Uehara on myös 16- vuotias rikkaasta perheestä tuleva poika. Soota on hyvin kaunis pojaksi, hän on rauhallinen luonteeltaan. Soota on aluksi etäinen ja pidättyväinen, mutta osoittaa pian, että on myös hyvin mukava poika. Soota on toinen Soo & Soo-parista, ja ottaa myös osaa Romeo-opistoon.
Daiki Sumi on viisitoistavuotias poika, myös Romeo-opistossa. Daiki on luonteeltaan valoisa ja ystävystyy helposti. Daiki ei pidä tytöistä, koska on joutunut elämään sisaruksiensa hirmuvallan alla koko ikänsä, mutta ihastuu kuitenkin Azukiin. Daikin suhtautuminen tyttöihin muuttuu sarjan aikana.
Romeo & Romeo on Azukin ensimmäinen suuri löydös. Tooru ja Arata ovat Romeo-opiston edelläkävijöitä, he sekä laulavat että näyttelevät, ja kuuluvat Romeo-opiston tuomareihin. Aratalla on tunteita Azukia kohtaan ja Tooru seurustelee Chizuru Moritan kanssa, joka on myös yksi Azukin löydöistä.
Buc
Buc voi tarkoittaa:
Texel
Texel on saari ja kunta Pohjois-Hollannin provinssissa Alankomaissa. Asukkaita kunnassa on (30.6.2008) ja väestötiheys on neliökilometrillä. Kunnan pinta-ala on , josta vettä on . Texelin pormestarina toimii Joke Geldrop-Pantekoek. Kunnan keskuspaikkakunta on samanniminen kuin kuntakin.
Texel on suurin ja väkirikkain Länsifriiseinsaarista. Texelistä pohjoiseen seuraava saari on Vlieland.
Saarelta on kotoisin lammasrotu texel.
Texel muodostuu samannimisen kaupungin () lisäksi seuraavista osista:
Kylät (dorp, gehucht):Pienet kylät (buurtschap):Lisäksi kuntaan kuuluu asumaton Noorderhaaksin saari Texelin saaren lounaispuolella. Alun perin Texel muodostui kahdesta saaresta. 1600-luvulla saaret yhdistettiin polderilla toisiinsa. Nykyisin saarella on dyynejä ja kolmasosa saaresta on suojeltua aluetta.
Tavallisimmat kulkuneuvot saarella ovat auto ja polkupyörä. Texelillä on laaja polkupyöräreitistö. Saarelle pääsee lautalla (Royal TESO) mantereen Den Helderistä tai ilmateitse saaren kansainväliselle lentoasemalle.
Les Essarts-le-Roi
Les Essarts-le-Roi on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 6191. Les Essarts-le-Roin pinta-ala on 19 km².
Paul Poupard
Paul Joseph Jean Poupard (s. 30. elokuuta 1930) on ranskalainen kirkonmies. Hän sai katolisen vihkimyksensä papiksi 18. joulukuuta 1954 ja piispaksi 6. huhtikuuta 1979. Kardinaaliksi hänet tehtiin 25. toukokuuta 1985; hän yleni kardinaalidiakonista kardinaalipapiksi 29. tammikuuta 1996.
Poupard osallistui vuoden 2005 konklaaviin. Hän toimi vuoteen 2007 kulttuurin ja uskontojen välisen dialogin paavillisten neuvostojen puheenjohtajana.
Štšolkovo
Štšolkovo () on kaupunki Moskovan alueella, Venäjällä, linnuntietä 30 kilometriä Moskovan keskustan koillispuolella Kljazmajoen varrella. Kaupunki on Štšolkovon piirin hallinnollinen keskus. Vuonna 2010 kaupungin asukasluku oli 110 380 henkeä.
Štšolkovon lähistöllä sijaitsee Tškalovskin sotilaslentokenttä.
Domino (keksi)
Domino on Fazerin valmistama keksi. Domino on ollut aiemmin myös LU Suomen ja Mondelēz Suomen omistuksessa. Keksi koostuu kolmesta kerroksesta, joista päällimmäinen ja alimmainen ovat kaakaokeksiä ja keskimmäinen vaniljalla maustettua pehmeää täytettä.
Keksistä on tehty erilaisia muunnelmia, kuten muun muassa Domino Minttu, Domino Choco, Domino Tuplasuklaa ja Mini Domino.
Domino-keksin kehitti Fazer 1950-luvulla. Tätä ennen kuitenkin vastaavanlaisia keksejä oli olemassa, kuten vuonna 1912 lanseerattu Oreo ja vuonna 1908 Hydrox.
Domino on useana vuonna arvioitu Taloustutkimuksen ja "Markkinointi & Mainonta" -lehden Brändien arvostus -tutkimuksessa Suomen arvostetuimmaksi keksimerkiksi.
Vuonna 2006 Fazer kehitti Domino Ice Cream -jäätelön.
Maurice Roy
Maurice Roy (25. tammikuuta 1905 – 24. lokakuuta 1985) oli kanadalainen kirkonmies. Hän sai katolisen vihkimyksensä papiksi 12. kesäkuuta 1927 ja piispaksi 1. toukokuuta 1946. Hän toimi Québecin arkkipiispana vuosina 1947–1981 ja oli kardinaali vuodesta 1965.
Roy nousi vuonna 1967 maallikkojen sekä oikeuden ja rauhan paavillisten neuvostojen puheenjohtajaksi. Vuonna 1973 hänestä tuli myös paavillisen perheneuvoston puheenjohtaja. Kaikista kolmesta virasta hän vetäytyi 16. joulukuuta 1976.
Vuosina 1946–1982 Roy oli Kanadan armeijan piispa. Hän osallistui kardinaalina vuoden 1978 kahteen konklaaviin.
Roy on saanut lukuisia kunnianosoituksia, joihin kuuluvat muun muassa CC- ja OBE-arvonimet.
Helmut Ringelmann
Helmut Ringelmann (4. syyskuuta 1926 München, Saksa – 20. helmikuuta 2011 Grünwald, Saksa) oli saksalainen tuottaja ja tuotantopäällikkö. Hän tuotti monia tunnettuja televisiosarjoja: "Kettu", "Siska", "Derrick" ja "Komissaari". Hänen tuotantoaan ovat myös "Rikosmuseo kertoo" ja monet muut. Hän näytteli yhdessä "Derrickin" jaksossa. Hän oli tuotantopäällikkönä muutamissa vähemmän tunnetuissa projekteissa.
Ringelmann oli naimisissa Evelyn Opelan kanssa vuodesta 1986 kuolemaansa asti.
Giuseppe Betori
Giuseppe Betori (s. 25. helmikuuta 1947 Foligno) on italialainen roomalaiskatolinen arkkipiispa. Hänet vihittiin papiksi Folignon hiippakuntaan 26. syyskuuta 1970 ja nimitettiin Faleronen titulaaripiispaksi 5. huhtikuuta 2001. Piispaksi vihkiminen seurasi 6. toukokuuta. Pääkonsekraattorina toimi Camillo Ruini, jota avustivat Arduino Bertoldo, Ennio Antonelli, Antonio Buoncristiani ja Giovanni Benedetti.
Betori sai 8. syyskuuta 2008 nimityksen Firenzen arkkihiippakunnan arkkipiispaksi, jonka virkaan hänet asetettiin 26. lokakuuta.
Betori selviytyi 4. marraskuuta 2011 hengissä hyökkäyksestä, jossa iäkäs mieshenkilö haavoitti ampumalla Betorin autonkuljettajana toiminutta sihteeriä ja pakeni sitten paikalta aseen mentyä jumiin.
The Brian May Band
The Brian May Band perustettiin vuonna 1992 Brian Mayn taustayhtyeeksi hänen "Back to the Light"- sekä myöhemmin "Another World "-albumiensa kiertueille. Yhtye on konsertoinut Euroopassa, Pohjois- ja Etelä-Amerikassa, Aasiassa, Australiassa, Uudessa-Seelannissa sekä Uudessa-Guineassa esittäen sekä Mayn soolouran sekä Queenin materiaalia. Livealbumi ja -video Brixtonista julkaistiin vuonna 1994.
"Too Much Love Will Kill You "-single vuodelta 1992 on Brian Mayn korkeimmalle yltänyt soolosingle, se saavutti Britannian singlelistapaikan #5. Kappale voitti myös arvostetun Ivor Novello -palkinnon.
"Back to the Light "-albumilla ja -kiertueella kokoonpanoon kuuluivat Cozy Powell (rummut), Mike Caswell (kitara vuonna 1992), Jamie Moses (kitara vuonna 1993), Spike Edney (kosketinsoittimet), Neil Murray (basso). Taustalaulusta vuonna 1992 vastasivat Maggie Ryder, Miriam Stockley sekä Chris Thompson, ja vuonna 1993 Cathy Porter sekä Shelley Preston. "Another World "-albumilla ja kiertueella mukana olivat Eric Singer (rummut), Jamie Moses (kitara), Spike Edney (kosketinsoittimet), Neil Murray (basso) sekä Susie Webb ja Zoe Nicholas (taustalaulu).
Carlo Agostini
Carlo Agostini (22. huhtikuuta 1888 – 28. joulukuuta 1952) oli italialainen kirkonmies. Hän sai katolisen vihkimyksensä papiksi 24. syyskuuta 1910 ja piispaksi 10. huhtikuuta 1932. Hän toimi ensin vuodesta 1932 Padovan piispana, sitten vuodesta 1949 Venetsian patriarkkana.
29. marraskuuta 1952 ilmoitettiin, että Agostinista tulisi kardinaali. Hän ennätti kuitenkin kuolla hieman ennen konsistoriota, joka järjestettiin 12. tammikuuta 1953.
SK Rotor Volgograd
Rotor () on vuonna 1929 perustettu jalkapalloseura Volgogradin kaupungista Venäjältä. Joukkue pelaa Venäjän kolmanneksi korkeimmalla sarjatasolla kakkosdivisioonan etelälohkossa.
Seura perustettiin vuonna 1929 nimellä "Traktorstroitel" Stalingradin (nyk. Volgograd) traktoritehtaan joukkueeksi. Historiansa aikana se on tunnettu useilla nimillä:Neuvostoliiton kansallisiin sarjoihin joukkue osallistui ensimmäisen kerran vuonna 1937 ja nousi seuraavaksi kaudeksi pääsarjatasolle, missä se pelasi aina vuoteen 1950 saakka. 1970-luvun joukkue vietti kolmanneksi korkeimmalla sarjatasolla kakkosliigassa, mutta nousi 1982 ykkösliigaan ja vuosiksi 1989–1990 pääsarjaan. Noususuhdanne jatkui Neuvostoliiton hajoamisen jälkeen ja Rotor oli 1990-luvun alkupuolella eräs Venäjän parhaimmista joukkueista. Se saavutti Moskovan Spartakin takana useita mitalisijoja Venäjän liigassa ja pääsi myös eurokentille. Sittemmin menestys laantui ja kulminoitui vuonna 2005 ammattilaisseuran aseman menettämiseen. Seuran kakkosjoukkue "Rotor-2" kuitenkin jatkoi pelaamistaan ammattilaisliigan kakkosdivisioonassa ja entisen edustusjoukkueen pelaajat siirtyivät siihen, ja nimestä pudotettiin numero kaksi pois.
Ruusukesammal
Ruusukesammal eli lehtoruusukesammal ("Rhodobryum roseum") on ruusukesammalten sukuun ja hiirensammalten heimoon kuuluva sammal. Sillä on vaakatasossa kasvava varsi, josta nousee 2–5 cm korkeita sivuversoja. Versojen latvassa on lehtiruusuke. Lehdet ovat keskisuonellisia ja kärjestä hampaisia. Lehdet ovat niin leveät, että kasvia voi erehtyä pitämään siemenkasvina eikä sammalena. Ruusukesammalta tavataan lehdoissa ja lehtomaisissa kangasmetsissä. Lehtoruusukesammal on yleinen koko Suomessa.
Drop Mania
Drop Mania on suomalaisen Ninai Gamesin kehittämä pulmapeli, joka julkaistiin vuonna 1999 Microsoft Windowsille. Pelin julkaisi Suomen Kotijäätelö Oy, jonka jäätelöautoissa peliä myytiin yhteensä yli 50 000 kappaletta.
Fathammer julkaisi pelin jatko-osan, Super Drop Manian, Symbian OS:lle ja Windows Mobilelle vuonna 2005.
"Drop Mania" muistuttaa "Tetristä": ruudun yläreunasta putoaa värikkäitä paloja, jotka kerääntyvät ruudun alareunaan. "Drop Maniassa" tarkoituksena on järjestää palikoita samanväristen palojen ryhmiin ja osua niihin samanvärisellä ”räjähdyspalikalla”, joka tuhoaa ryhmän, jolloin pelaaja saa pisteitä. Pisteiden saanti riippuu siitä, kuinka iso ryhmä on, kuinka monta ryhmää räjähtää kerralla ("combo") ja kuinka monta ryhmää räjähtää peräkkäin ("chain").
Samaa peli-ideaa hyödynnettiin vuoden 2001 pelissä "Rampage Puzzle Attack".
Englantilainen sukellusveneosasto Itämerellä
Englantilainen sukellusveneosasto toimi Itämerellä ensimmäisen maailmansodan aikana. Osaston tarkoituksena oli estää ruotsalaisen rautamalmin kuljetukset Saksaan. Osastoon kuului yhdeksän sukellusvenettä ja joukko huoltoaluksia. Sen kotisatamana toimi Tallinna ja sodan loppuvaiheessa Helsinki. Osaston päällikkönä toimi väliaikainen kommodori Francis Cromie.
Saksan Itämeren-divisioonan vallatessa Helsingin huhtikuussa 1918 osaston alukset upotettiin Harmajan edustalle.
Aluksia yritettiin nostaa 1920-luvulla, mutta ne olivat niin pahasti romuttuneita, että pintaan saatiin vain muutama rungon kappale ja irtoromua. Loput myytiin sodan jälkeen helsinkiläiselle romuttaja Jouko Koskiselle (”Romu-Koskinen”), joka piti kuuluisaa romutustelakkaa Katajanokan kärjessä 1970-luvun loppuun asti.
Itä-saksalais-puolalainen romutusyhtiö "Beckendorf Gebrüder" nosti omin lupineen kuusi tonnia Harmajan sukellusveneromuista, mutta joutui pitkän takaa-ajon jälkeen VMV 11:n pidättämäksi.
Romujen anastajat vangittiin ja heidän työaluksensa, sukellusvarusteensa ja nostetut romut takavarikoitiin oikeuden päätöksellä. He istuivat pitkän vankeustuomion Suomessa ja karkotettiin maasta vapautumisen jälkeen. Kansainvälinen tuomioistuin Haagissa ei ottanut heidän valitustaan edes käsiteltäväkseen.
1980-luvun alussa muutama harrastesukeltaja kartoitti jäljellä olevia romuja. Jäljellä on vain irrallista romua, ainoat jotenkin tunnistettavat osat ovat muutamat moottorien sylinterilohkot. Niiden on todettu vastaavan mitoiltaan brittiläisiä dieseleitä.
Ultrabeat
Ultrabeat on brittiläinen, Liverpoolista kotoisin oleva elektronista dance- ja housemusiikkia soittava yhtye. Ultrabeat aloitti vuonna 2003 ja sen tunnetuimpia kappaleita ovat "Pretty Green Eyes", "Sure Feels Good" ja "Discolights".
Yhtyeen ensimmäinen albumi, The Album julkaistiin syyskuussa 2007 ja se nousi ensimmäisellä viikollaan kahdeksannelle sijalle UK Album Chart -listalla.
Dejan Knez
Dejan Knez (s. 18. toukokuuta 1961 Trbovlje, Jugoslavia) on slovenialainen muusikko ja taiteilija, joka tunnetaan myös salanimellä Baron Carl von Reichenbach. Hän on Sloveniassa tunnetun taiteilijan Janez Knezin poika.
Dejan Knez on harrastanut musiikkia lapsesta asti ja on muusikkona itseoppinut. Kouluaikoinaan hän soitti banjoa kantrikokoonpano Salte Moralessa ja esitti jazziakin. Hän osaa lisäksi soittaa ainakin kitaraa ja koskettimia.
Knez on yksi Laibachin, 1. kesäkuuta 1980 perustetun industrial-yhtyeen, perustajista. Laibachin varhaisen laulajan Tomaž Hostnikin (1961–1982) hirttäytymisen jälkeen Kneziä on kuvailtu yhtyeen johtajaksi.
Knez on työskennellyt aktiivisesti myös "Laibach Kunst" -konseptiin kuuluvassa 300 000 V.K. -yhtyeessä. 300 000 V.K. (luetaan saksaksi "Dreihunderttausend Verschiedene Krawalle", suom. 300 000 Erilaista Mellakkaa) on julkaissut muutaman oman albumin. Uusin niistä on "Dark Side of Europe".
Siinä missä musiikki on Knezille ansiotyötä, on taulujen tekeminen enemmänkin vapaa-ajan harrastus. Teoksia on ollut näytillä yleisölle ainakin toukokuussa 2006 300 000 V.K:n "Titan"-levyn esittelytilaisuuden yhteydessä sekä heinäkuussa 2007, jolloin Knezillä, hänen veljellään Janez Miso Knezillä ja veljesten isällä Janez Knezillä oli yhteinen taidenäyttely. Lisäksi Knez on suunnitellut levyjen kansikuvia Laibachille ja muille yhtyeille. Ehkä erikoisin esimerkki on Laibachin vuonna 2006 julkaisema single "Anglia". Sen kansikuvan pohjana on piirros, jonka Knez teki noin viisivuotiaana.
Knez on vaikuttanut myös taiteilijakollektiivi Neue Slowenische Kunstin imago-, kansi- ja julisteosasto NK:ssa (Novi Kolektivizem/Neue Kunsthandlung). Vuonna 1987 NK aiheutti Jugoslaviassa laajan skandaalin voittamalla nuorison päivän johdosta järjestetyn julistekilpailun teoksellaan, joka perustui saksalaisen Richard Kleinin 1930-luvulla suunnittelemaan julisteeseen. Kleinin teoksessa oli kansallissosialistisia symboleja, jotka Novi Kolektivizem korvasi sosialistisilla tunnuksilla. Julisteiden välinen yhteys havaittiin julkisuudessa vasta kilpailun jälkeen. Siinä vaiheessa voittoisa juliste oli jo ehditty julkaista laajalevikkisessä "Politika"-sanomalehdessä. Dejan Kneziä ja muita Novi Kolektivizemin jäseniä vastaan harkittiin oikeustoimia, mutta syyttäjä hylkäsi ajatuksen, koska todisteita ei ollut tarpeeksi.
VOB
VOB (lyhenne sanoista "Video Object") on tiedostomuoto, jota käytetään DVD-mediassa. VOB perustuu MPEG-2-tiedostomuotoon. Muun muassa MPlayer ja VLC media player tukevat tiedostomuotoa.
Muita DVD-tiedostomuotoja ovat muun muassa IFO- ja BUP-tiedostot.
Ed Gilbert
Edmund F. Giesbert (29. kesäkuuta 1931 – 8. toukokuuta 1999) oli yhdysvaltalainen näyttelijä, joka lukuisista televisiorooleistaan huolimatta muistetaan paremmin animaatioiden parista, erityisesti Disneyn animaatiosarjasta Pilipalipilotit. Alun perin Baloo-karhun rooliin oli tarkoitus mennä Phil Harrisille, joka toimi hahmon alkuperäisenä äänenä elokuvassa Viidakkokirja. Äänityksen aikana hän ei kyennyt enää tekemään Baloon ääntä yhtäjaksoisesti ikääntymisensä vuoksi, jonka myötä rooli meni Gilbertille. Hän harjoitteli roolia varten kuuntelemalla Harrisin vanhoja nauhoituksia, jonka avulla Gilbert kykeni imitoimaan hahmon ääntä hyvin tarkasti.
Gilbert menehtyi keuhkosyöpään vuonna 1999 ollessaan 67-vuotias.
Émile Duployé
Émile Duployé (10. syyskuuta 1833 – 9. toukokuuta 1912) oli ranskalainen pappi ja pikakirjoitusjärjestelmän kehittäjä.
Duployé syntyi Liesse-Notre-Damessa vuonna 1833. Hän tuli papiksi vuonna 1859, ja toimi katolisen kirkon palveluksessa vuoteen 1909 asti.
Pappisseminaarissa opiskellessaan Duployé osallistui pikakirjoituskurssille, jossa käytettiin Aimé Paris'n järjestelmää. Vuonna hän 1860 hän julkaisi oman pikakirjoitusjärjestelmänsä oppikirjassa "Méthode pratique de Sténographie, ou l'Art de suivre avec l'écriture la parole la plus rapide".
Duployé pyrki saamaan järjestelmästään yksinkertaisen ja helposti opittavan, mutta lyhenteiden puuttuminen aiheutti sen, että järjestelmä soveltui heikosti puhenopeudella kirjoittamiseen. Duployén vastustuksesta huolimatta muut uudistivat järjestelmää myöhemmin, ja siitä tuli yksi suosituimmista järjestelmistä Ranskassa.
British Interplanetary Society
British Interplanetary Society, BIS eli "brittiläinen planeettainvälinen seura" on vuonna 1933 perustettu avaruusmatkoja tukenut yhdistys, joka on vanhimpia alallaan. Yhdistyksen perusti herra P.E. Cleator. Yhdistys tunnetaan muun muassa siitä, että tunnettu tieteiskirjailija, keksijä ja tieteen kansantajuistaja Arthur C. Clarke on toiminut pitkään yhdistyksen puheenjohtajana.
1930-luvun lopuilla yhdistys julkaisi suunnitelman kuulennosta, jossa kuuhun laskeutuva alus muistutti jalustaltaan melkoisesti toteutunutta kuumodulia, vaikka siinä kuvattu kuualus toimi lukuisilla pienillä kiinteäpolttoaineisilla raketeilla, toteutuneen nesterakettisysteemin sijasta. Yksi suunnitelman virhe oli se, että lämpökilpi oli kuualuksessa nousua, ei paluuta varten. BIS kehitti kuitenkin kuviteltuun avaruusalukseen ensimmäisen suunnistusjärjestelmän. 1978 BIS esitti fuusiovoimalla toimivan tähtienvälisen, jopa 12% valonnopeudella kulkevan raketin ohjelmassa "Project Daedalus". Suunnitelmassa oli kohtuullisiksi katsottuja ennusteita tekniikan kehityksestöä, esimerkiksi laserilla sytytettävä ydinfuusio. Viimeisiä BIS:n arvioita on Marsin napa-alueelle sijoitettava tutkimusasema "Project Boreas".
BIS julkaisee tieteellistä julkaisua "Journal of the British Interplanetary Society" ja aikakauslehteä "Spaceflight". BIS:iä edelsivät maailmalla muun muassa Yhdysvalloissa vuonna 1930 perustettu "American Interplanetary Society", saksalainen "VfR" ja pari Neuvostoliiton rakettitutkimusryhmää.
Nuokkuvarstasammal
Nuokkuvarstasammal ("Pohlia nutans") on vaatimaton sammal. Sen pienet, pysty versot ovat alaosastaan ruskeita latvasta heleän vihreitä. Itiöpesäkkeet ovat nuokkuvia, varstan muotoisia, mistä laji on saanut nimensä. Lehdet ovat teräväkärkiset ja kiiltävät. Nuokkuvarstasammalta kasvaa tienvarsilla, soilla ja kuivissa kangasmetsissä.
Nuokkuvarstasammalta tavataan kaikkialla, jopa Etelämantereella. ja sitä pidetään maailman yleisimpänä sammallajina.
Katja Jäppinen
Katja Jäppinen (s. 24. helmikuuta 1986 Imatra) on jääkiekkomaalivahti. Jäppisen kasvattajaseura on Imatran ketterä. Tämän jälkeen Jäppinen edusti Saipan paidassa usean vuoden ajan, kunnes siirtyi Jyväskylän Hockey Catsiin vuonna 2002.
Catseissä Jäppinen pääsi heti SM-joukkueen mukaan treenaamaan ja vuonna 2004 Catsien SM-joukkueen maalivahti vastuu olikin Jäppisen niskoilla. Nuorten maajoukkueen lisäksi vuonna 2004 Jäppinen osallistui Suomen naisten maajoukkueen Promo-tourille. Katja valmistui lukiosta vuoden 2005 jouluna. Pelattuaan neljä kautta SM-sarjaa Catsien leivissä hän siirtyi toimintaterapia opiskelupaikan mukana Helsinkiin ja IHK:hon.
Jääkiekon lisäksi Jäppinen pelasi nouruudessaan pesäpalloa ja jalkapalloa. Pesäpallossa Jäppinen voittikin C-tyttöjen SM-pronssia.
Johan Valli
Johan Albert Valli (24. elokuuta 1894 Ylistaro – 26. kesäkuuta 1966) oli suomalainen jääkäriluutnantti. Hänen vanhempansa olivat maalari Jaakko Valli ja Justiina Rintamäki.
Valli kävi kansakoulun ja Taistelukoulun jalkaväkilinjan vuonna 1934 sekä Armeijan moottoriajoneuvokoulun vuonna 1935.
Valli työskenteli työmiehenä Ylistarossa ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 9. maaliskuuta 1916 ja otti osaa taisteluihin ensimmäisessä maailmansodassa Saksan itärintamalla Misse – joella, Riianlahden rannikkoasemissa ja Schmardenissa sekä Aa – joella.
Valli saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin 2. jääkärirykmentin 12. jääkäripataljoonaan ja osallistui sisällissodan taisteluihin Kalevankankaalla ja Tampereella.
Valli siirrettiin sisällissodan jälkeen 5. jääkärirykmentin täydennyspataljoonan varusmestariksi ja 2. elokuuta 1918 alkaen Porin jalkaväkirykmentti n:o 2:een, josta muodostettiin myöhemmin Savon jääkärirykmentti. Hän toimi rykmentissä koulutusaliupseerina eri komppanioissa. Savon rykmentistä hänet siirrettiin 1. lokakuuta 1922 koulutusaliupseeriksi 5. Erilliseen konekiväärikomppaniaan. Armeijasta hän erosi 30. huhtikuuta 1923, mutta pitkäksi ei hänen eronsa armeijasta muodostunut, sillä hän astui uudelleen armeijan palvelukseen jo 1. syyskuuta 1923 ja hänet sijoitettiin nyt Hyökkäysvaunurykmenttiin, joka tunnettiin myöhemmin nimillä Hyökkäysvaunupataljoona ja Erillinen hyökkäysvaunukomppania.Hyökkäysvaunupataljoonassa hänet määrättiin 1. tammikuuta 1925 ensin apulaisasentajaksi ja 10. toukokuuta 1927 alkaen komppanianvääpeliksi ja 1. marraskuuta 1930 asentajaksi. Hyökkäysvaunukomppaniasta hänet siirrettiin 1. toukokuuta 1934 Polkupyöräpataljoona 2:een, joka tunnettiin myöhemmin nimellä Jääkäripataljoona 2 ja hänet määrättiin moottoriajoneuvoaliupseeriksi.
Valli osallistui talvisotaan moottoriajoneuvoaliupseerina Jääkäripataljoona 2:ssa ja osallistui taisteluihin Karjalankannaksella. Välirauhan aikana hän toimi samassa joukko-osastossa ja kouluttajana II armeijakunnan autokoulussa sekä Ford Oy:llä. Hänet siirrettiin myöhemmin autojoukkueen päälliköksi 2. prikaatin esikuntaan. Jatkosodan puhjettua hänet komennettiin vääpeliksi Jalkaväkirykmentti 44:n konekiväärikomppaniaan. Hänet kotiutettiin vuonna 1942 ja hän siirtyi työnjohtajaksi ja vuodesta 1943 alkaen johtajaksi Autokorjaamo Heikkilään, kunnes hänet kutsuttiin takaisin palvelukseen suurhyökkäyksen jälkeen ja hänet sijoitettiin vääpeliksi Jalkaväkirykmentti l:een. Jatkosodan päätyttyä hän taistelunsa eivät olleet vielä ohi vaan hänet komennettiin Lapin sotaan autoupseeriksi Muonion Huoltokeskuksen Ryhmä P:n. Sotien jälkeen hän toimi komppanianvääpelinä Panssaripataljoonassa ja myöhemmin erikoismestarina ja työnjohtajana vuoteen 1953 saakka. Hänet haudattiin Hauholle.
Valli toimi opettajana Mikkelin ryhmänjohtajakursseilla vuonna 1919 ja Tuukkalan aliupseerikursseilla vuonna 1919 sekä Hennalan aliupseerikoulussa vuonna 1920 sekä vielä vuonna 1920 Tuukkalan kanta-aliupseerikoulussa.
Kenny Ortega
Kenny Ortega (s. 18. huhtikuuta 1950) on Emmy-palkittu tanssikompositi, ohjaaja ja tuottaja. Hän on tullut tunnetuksi tehdessään töitä kuuluisan tanssijan/tanssikompositin Gene Kellyn kanssa. Hän työskenteli myös toisen kuuluisan Olivia Newton-Johnin kanssa (tullut tunnetuksi elokuvasta Xanadu). Kyseisessä elokuvassa näytteli myös Gene Kelly. Hän tanssikompositioi tansseja elokuvaan Kuuma tanssi, joilla hän nousi kuuluisuuteen. Hän voitti palkinnon tanssikompositioidessaan Madonnan musiikkivideoon "Material girl". Yhdessä Michael Jacksonin kanssa hän loi ja suunnitteli "Dangerous World Tour"in (1992 - 1993) ja "the HIStory World Tour"in (1996 - 1997). Hän on myös tanssikompositioinut tansseja moniin muihinkin tärkeisiin tapahtumiin, joihin kuuluvat muun muassa "Super Bowl XXX", "the 72nd Academy Awards" ja "tiple Olympics". Hän on myös tunnettu elokuvista High School Musical, High School Musical 2, ja "Hannah Montana & Miley Cyrus: Best of Both Worlds Concert".
Ortega syntyi Palo Altossa, Kaliforniassa. Hänet kasvatettiin "Redwood City"ssa.Hän kävi koulua nimeltään "Sequoia High School" vuosina 1964-1968. Hänellä on kaksi sisarusta. Hänen enemmän isällinen isoisänsä on kotoisin Espanjasta.
Hän on tehnyt koreografiat avajais- ja päättäjäistilaisuuksiin, esim. Atlantan olympialaisiin, High School Musicaliin ja High School Musical 2:seen, jossa ovat esiintyneet Zac Efron, Vanessa Hudgens, Corbin Bleu, Monique Coleman, Ashley Tisdale ja Lucas Grabeel, jonka myötä tuli The Cheetah Girls 2, jossa esiintyivät Raven Symone, Adrienne Bailon, Kiely Williams, Sabrina Bryan ja Belinda Peregrin. Hän on myös ohjannut monia televisiojaksoja, esim. Gilmoren tytöt, Ally McBeal ja Chicago Hope ja on saanut toisen Emmy-ehdokkuuden sarjasta Grounded for Life.
Earl Seibert
Earl Walter Seibert (7. joulukuuta 1910 Kitchener, Ontario – 20. toukokuuta 1990) oli kanadalainen jääkiekkoilija, joka pelasi puolustajana 15 kautta NHL-seuroissa Chicago Black Hawks, New York Rangers ja Detroit Red Wings.
Hän saavutti NHL:ssä pelaamissaan 653 runkosarjaottelussa tehot 89+187=276. Rangaistusminuuttien määrä oli 768.
Earl Seibert oli avainpelaaja sekä Rangersin vuoden 1933 että Black Hawksin vuoden 1938 Stanley Cup -voiton taustalla. Vuodesta 1935 vuoteen 1944 Seibert valittiin joka kevät joko NHL:n ykkös- tai kakkostähdistöön. Seibert tunnettiin rujon fyysisen pelin kannattajana, jota vastaan jopa Eddie Shore vältti asettumasta.
John Njue
John Njue (s. 1944 Embu) on kenialainen roomalaiskatolinen arkkipiispa ja kardinaali. Hän opiskeli Merussa ja Roomassa. Hänet vihki papiksi paavi Paavali VI 6. tammikuuta 1973, ja hänet nimitettiin Embun hiippakunnan piispaksi 9. kesäkuuta 1986. Piispaksi vihkiminen seurasi 20. syyskuuta. Pääkonsekraattorina toimi Jozef Tomko, jota avustivat Silas Silvius Njiru ja Raphael S. Ndingi Mwana'a Nzeki.
Njue sai 9. maaliskuuta 2002 nimityksen Nyerin arkkihiippakunnan koadjuuttoriarkkipiispaksi ja 6. lokakuuta 2007 Nairobin arkkihiippakunnan arkkipiispaksi, jonka virkaan hänet asetettiin 1. marraskuuta 2007.
Kardinaaliksi Njue valittiin 24. marraskuuta 2007. Hänet asetettiin Preziosissimo Sangue di Nostro Signore Gesù Criston kardinaalipapiksi 17. helmikuuta 2008.
Pekka Heikkinen (näyttelijä)
Pekka Heikkinen (s. 3. syyskuuta 1970 Utajärvi) on suomalainen näyttelijä, joka on esiintynyt kotimaisissa elokuvissa ja televisiotuotannoissa.
Heikkinen loukkaantui moottoripyöräonnettomuudessa Tampereella vuonna 1998 ja joutui selkäydinvamman vuoksi pyörätuoliin. Heikkisen roolia Hovimäki-sarjan toisen tuotantokauden käsikirjoituksessa muutettiin hänen alaraajahalvaukselleen sopivaksi. 12-osaisessa televisiodraamassa "Seitsemän" Heikkinen esitti vammautumisen vuoksi uransa lopettanutta jääkiekkoilijaa.
Heikkinen on lisäksi esiintynyt Heikki Huttu-Hiltusen ohjaamassa monologissa "Näillä mennään", joka sai ensi-iltansa Helsingin juhlaviikoilla 27. elokuuta 2013 Kansallisteatterissa. Näytelmä kertoo halvaantuneesta näyttelijästä ja pohjautuu Heikkisen omakohtaisiin kokemuksiin.Heikkinen palkittiin Veikko Sinisalo -palkinnolla vuonna 1998.
Sergei Gorodetski
Sergei Mitrofanovitš Gorodetski (; 17. tammikuuta 1884 Pietari - 8. kesäkuuta 1967 Obninsk), oli venäläinen runoilija, joka yhdessä Nikolai Gumiljovin kanssa perusti runoilijoiden akmeistiliikkeen eli Runoilijoiden Killan ("Цех поэтов, Tseh poetov").
Ted Scott
Edward "Ted" Scott CC (30. huhtikuuta 1919 – 21. kesäkuuta 2004) oli kanadalainen pappi, joka johti maansa anglikaanikirkkoa vuosina 1971–1986. Hän oli liberaali kirkonmies, joka tuki alkuperäisväestön oikeuksia, naispappeutta ja seksuaalivähemmistöjä. Hän oli Kanadan ritarikunnan "Companion" ja sai myös Pearsonin rauhanmitalin.
Scott toimi Kirkkojen maailmanneuvoston keskuskomitean puheenjohtajana vuosina 1975–1983. Hän oli näkyvä apartheidin vastustaja, jota Desmond Tutu ja Nelson Mandela ylistivät puheissaan. Hän kuoli 85-vuotiaana auto-onnettomuudessa Ontarion Parry Soundissa.
Xanadu (elokuva)
Xanadu on musiikin ja tanssin höystämä romanttinen elokuva vuodelta 1980. Se perustuu vuoden 1947 elokuvaan "Tanssin jumalatar" (), jonka pääosassa oli Rita Hayworth.
Elokuvassa mystillinen Kira ilmestyy tukemaan ja auttamaan nuorta lahjakasta taiteilijaa Sonny Malonea, ja tutustuttaa tämän varakkaaseen Danny McGuireen. Yhdessä Danny ja Sonny luovat uuden klubin nimeltä Xanadu, josta tulee taiteellinen ja taloudellinen menestys.
Elokuvan tunnussävelmästä tuli Electric Light Orchestran ja Olivia Newton-Johnin hitti, joka elää edelleen mm. matkapuhelinten soittoäänenä ja yhtenä Einin tunnetuimmista käännöshiteistä.
Kuurin kieli
Kuurin kieli viittaa kahteen keskenään sukua olevaan balttilaiseen kieleen. 
Vanhaa kuurin kieltä puhuttiin Kuurinmaalla kuurien balttilaisen heimon keskuudessa. Kieli hävisi 1600-luvun paikkeilla. Kirjoituksia ei kielestä ole säilynyt, mutta kieli jätti vaikutteita liettuan kielen ja latvian kielen länsimurteisiin. Vanha kuurin kieli on yritetty rakentaa uudelleen latvian, liettuan ja muinaispreussin kielien pohjalta.
Uutta kuurin kieltä puhuttiin Kuurinhaffin alueella. Uuden kuurin puhujat periytyvät vanhan kuurin puhujista, jotka muuttivat haffille 1300–1600-luvuilla. Heidät tunnetaan nimellä kurseniekit. Kieleen tuli paljon vaikutteita saksan kielestä. Noin 60 % uuden kuurin kielen sanoista oli yhteneviä latvian kielen kanssa, 27 % saksan kielen kanssa sekä 13 % liettuan kielen kanssa. Kieli oli käytössä lähinnä niin sanottuna kyökkikielenä eli sitä puhuttiin vain kotona. Kieli kuoli toisen maailmansodan jälkeen, tosin joitakin puhujia saattaa edelleen elää Saksassa, jonne heidät evakuoitiin puna-armeijan edetessä Itä-Preussiin.
Isä meidän -rukous uudeksi kuuriksi
"Teve mūses, kur tu es danguj,"
"Garbiets ir taue vards."
"Lai nāke taue karelīste."
"Taue vale nuoase duoade ka is dange, ta ir us zeme."
"Mūse diene maize duoade mums šuoadiene."
"Ir paduoade mums mūse kalte,"
"Ka ir mes paduoadame mūsams kaltejams."
"Ir nevede mums is pajundijuma,"
"Islidze mums nu piktume."
"Tad taue ir ta kareliste un ta sile un ta šviesibe"
"Nu amžu lidz amžu. Amen."
Wieringen
Wieringen on entinen kunta Pohjois-Hollannin provinssissa Alankomaissa. Asukkaita kunnassa oli 8 668 (30.6.2008) ja väestötiheys oli 324 as./km². Kunnan pinta-ala oli 212,5 neliökilometriä, josta vettä oli 185,73 km². Wieringenin pormestarina toimi M. van Kampen. Kunnan keskuspaikkakunta oli Hippolytushoef, jossa muun muassa kunnantalo sijaitsi.
Wieringenin naapurikunnat olivat Wûnseradiel koillisessa (Afsluitdijkin kautta), Wieringermeer etelässä ja Anna Paulowna lännessä.
Vuoden 2012 alussa Wieringen, Wieringermeer, Niedorp ja Anna Paulowna yhdistyivät uudeksi kunnaksi, jonka nimeksi otettiin Hollands Kroon.
Wieringen muodostui seuraavista osista:
Wieringenin pormestarina toimi M. van Kampen. Wieringenin kunnanvaltuustossa oli 13 paikkaa, ja ne olivat jakaantuneet seuraavasti:
Walter Kaaden
Walter Kaaden (1. syyskuuta 1919 – 3. maaliskuuta 1996) oli saksalainen insinööri ja kaksitahtimoottorin kehittäjä. Toisen maailmansodan aikana hän osallistui V2-raketin kehitystyöhön. Myöhemmin hän työskenteli DDR:ssä MZ-moottoripyörien parissa. Kaadenin uran merkittävimpiä keksintöjä oli tarkkojen tutkimusten perusteella kehitetty, huomattavasti tehoa parantava paisuntakammio , jollaisen hän suunnitteli tehtaan kilpapyörille. Tehtaan kilpa-ajajan Ernst Degnerin loikattua 1961 länteen Kaadenin salaisuudet vuotivat Suzukille . Walter Kaadenin työ palkittiin kahdesti valtionpalkinnolla, 1958 "Vaterländische Verdienstorden" -arvonimellä ja 1965 "Verdienter Techniker des Volkes" -palkinnolla.
She Loves You
She Loves You oli The Beatles -yhtyeen neljännen singlen A-puoli ja yhtyeen tunnetuimpia kappaleita. Sen tekijät ovat John Lennon ja Paul McCartney.
"She Loves You" oli aikanaan poikkeuksellinen popkappale sikäli, että se alkaa suoraan kertosäkeellä. Introna kappaleessa on rumpusoolo, mikä sekin oli erikoista.
Saukki käänsi kappaleen suomeksi nimellä ”Hän sinun on”. Ensimmäisen suomenkielisen levytetyn version lauloi Hounds-yhtye. Seuraavaksi sen levytti Teijo Joutsela. Joutselan versio on erikoinen, sillä kappale on sovitettu parodiamielessä humpaksi. 1990-luvulla levylle lauloi oman versionsa Nylon Beat.
Valkosilmäkuha
Valkosilmäkuha eli hietakuha ("Sander vitreus") on pohjoisamerikkalainen kuhalaji. Sen lähisukulaisia ovat kuha ja ahven. Laji on urheilukalastajien suosiossa. Kala saattaa kasvaa jopa 11 kilon painoiseksi ja elää vuosikymmeniä. Vanhin tunnettu hietakuha oli 29-vuotias. Hietakuha on petokala. Kala on Minnesotan osavaltion kansalliskala.
Valkosilmäkuhan saalistajia luonnossa ovat ihmisen lisäksi ainakin: isobassi ("Micropterus salmoides"), pikkubassi ("Micropterus dolomieu"), jättihauki ("Esox masquinongy"), kelta-ahven ("Perca flavescens"), amerikanbassi ("Morone americana"), Noturus flavus, valkoimukarppi ("Catostomus commersonii"), Pomoxis nigromaculatus, Pomoxis annularis, Alosa psuedoharengus ja merimetsot ("Phalacrocoracidae").
Userkara
Userkara "Soul of Ra is strong" eli "Ran sielu on voimakas" (tunnetaan myös nimellä Userkare). hallitsi 2323-2321 eaa. Egyptiä kuningas Tetin jälkeen. Hänen valtaannousuunsa ajatellaan liittyvän juonittelua. Epäillään että Userkara olisi Tetiin kohdistuneen henkivartijoiden suorittaman salamurhan takana, sillä on ajateltu Userkaran olevan 5. dynastian perillisiä ja Tetin pitkäaikainen kilpailija.
Userkaran hallituskausi kesti muutaman vuoden, jonka jälkeen valtaistuimelle nousi Pepi I, Tetin poika. Userkaralle omistettua hautamonumenttia ei ole löydetty. Vassil Dobrevin mukaan Userkaran monumentti voi olla vielä hautautuneena Saqqaran aavikolle. Monumentin epäillään kuitenkin olevan vain perustuksiltaan ja muutamalta kivikerrokseltaan valmis Userkaran hallituskauden lyhyyden vuoksi. Papit Khnum-Hotepin ja Hau-Neferin haudat ovat löytyneet tyhjähköltä alueelta Saqqarasta jonka lähistölle voisi mahtua pyramidin jäänteet. Heidän hautojensa seinistä on irrotettu tietyt laatat, joissa mahdollisesti on voinut esiintyä Userkaran nimi.
Joidenkin lähteiden mukaan Userkaran olemassaolosta ei ole varmuutta. Toisten lähteiden mukaan Userkarasta on jäänyt merkkejä mm. rakennuksissa.Kirjallisuus:
Televisio:
Frisk Bris
Frisk Bris on vuonna 1899 perustettu, suomenruotsalainen saaristoa ja purjehdusta käsittelevä aikakauslehti. Lehteä julkaisee Tuulimedia Oy ja sen päätoimittajana on vuodesta 2017 toiminut Ralf Sundberg.
Lehden ensimmäinen päätoimittaja oli Axel Söderlund. Hän oli kokeillut purjehduslehden julkaisemista eri nimillä silloisen sensuuripolitiikan vuoksi. Nykyinen nimi kuitenkin vakiintui, ja lehdellä on lukijoita nykyisin niin suomenkielisten piirissä kuin Ruotsissakin. Lehden päätoimittajiin ja avustajiin on kuulunut moni Suomen eturivin purjehtija ja vaikuttaja mm. ministeri Henrik Ramsay. Lehden levikki on noin 2 000, ja se on Pohjoismaiden vanhin yhä ilmestyvä veneilyaiheinen lehti.